
Melléklet a ..……../2011. Képviselő testületi 

határozathoz

SZERZŐDÉS
Amely a Vagyonvédelmi Alapítvány tulajdonában levő eszközök Kiskőrös Város Önkormányzata részére történő átadására  jött létre,

egyrészről: a Vagyonvédelmi Alapítvány (6200 Kiskőrös, Mester u. 49. adóigazgatási szám: 18349197-2-03), képviselője Béleczki József ; a továbbiakban átadó, 
másrészről: Kiskőrös Város Önkormányzata (6200 Kiskőrös, Petőfi S. tér. 1., adóigazgatási szám: 15338497-2-03), képviselője Domonyi László polgármester, továbbiakban átvevő között, az alábbi feltételekkel:

1. A Vagyonvédelmi Alapítvány Kuratóriuma a 2010. évben vállalkozói támogatással a meglévő városi kamera-rendszer mellett új kamera-rendszer kiépítése során kötelezettséget vállal arra, hogy a birtokában levő, a szerződés 1. melléklete szerinti eszközöket 2011. év július 01. napján Kiskőrös Város Önkormányzata tulajdonába adja, Kiskőrös Város közrendje, továbbá közbiztonsága érdekében végzett feladatok végrehajtása érdekében, térítésmentesen.

2. Kiskőrös Város Önkormányzata az 1. pontban felajánlott eszközöket, melynek átvételkori meghatározott forgalmi értéke nettó 7.789.767,- Ft  - azaz hétmillió hétszáznyolcvankilencezerhétszászhatvanhét, a képviselő-testületi ülésen 2010. március 10. napján e-tárgyban  hozott 23/2010. számú határozatában foglaltak alapján  2011. július 01. napjával átveszi.
3. Az átvevő kötelezettséget vállal arra, hogy a tulajdonába kerülő eszközöket kizárólag Kiskőrös Város és vonzáskörzetének közrendjének, valamint közbiztonsága érdekében végzett feladatok végrehajtása érdekében használja.
4. A szerződő felek abban egyeznek meg, hogy az átadott tárgyakkal, eszközökkel kapcsolatos valamennyi felmerülő költség az aláírás napjától az átvevőt terheli.

5. Az átvevő vállalja, hogy a tulajdonába került eszközöket a továbbiak folyamán rendeltetésszerűen használja, és azok használatának ellenőrzéséről gondoskodik, különös tekintettel a helyi önkormányzatokról szóló 1990. évi LXV. tv. 8. § (1) bekezdése figyelembevételével, miszerint a települési önkormányzat feladata a helyi közszolgáltatások körében különösen a közbiztonság helyi feladatinak feltételeiről való gondoskodás. 

6. Az átvevő a tulajdonába kerülő eszközökkel az önkormányzatok gazdálkodására vonatkozó szabályaiban foglaltaknak megfelelően rendelkezik.

7. Az átvevő tudomásul veszi, hogy a felajánlásra került eszközök átadásából eredő, Áfa visszafizetési kötelezettség miatt keletkező többletköltség őt terheli és annak visszafizetésére jelen megállapodás aláírásával kötelezettséget vállal, mely számla ellenében 2011. október 01-ig kiegyenlítésre kerül. ÁFA értéke: 1.947.442-Ft, azaz egymilliókilencszáznegyvenhétezernégyszáznegyvenkettő forint.
8. Az átadásra kerülő eszközök teljes listáját az 1. melléklet tartalmazza.

9. Az átadás során nem szabályozott kérdésekre a Ptk. vonatkozó szabályai az irányadóak. 

10. Az esetlegesen felmerülő jogvitákkal kapcsolatban a szerződő felek a Kecskeméti Városi Bíróság kizárólagos illetékességét kötik ki. 

Jelen szerződést a felek elolvasás és értelmezés után, mint akaratukkal mindenben megegyezőt jóváhagyólag írják alá.

Kelt: Kiskőrös, 2011. június  16.
…………………………….                                     ……………………………..

A Vagyonvédelmi Alapítvány                                Kiskőrös Város Önkormányzata

             Kuratóriumának nevében                                                      nevében

